proxectonos/corpus_dominio_legal_administrativo_tmp huggingface dataset:
COBRO PRAZA ABASTOS XULLO 2022
ADMINISTRACIÓN LOCAL — Municipal — Illa de Arousa, A (Recadación, 18/08/2022)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado será do día 01/09/2022 ao 31/10/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
APROBACIÓN DO PADRÓN FISCAL DA TAXA POR OCUPACIÓN DA VÍA PÚBLICA CON MERCADIÑO, POSTOS E BARRACAS, NA MODALIDADE DE PAGO ÚNICO RELATIVO AO 3º TRIMESTRE DO ANO 2022
ADMINISTRACIÓN LOCAL — Municipal — Marín (Recadación, 08/07/2022)

Por Resolución do Concelleiro delegado de Facenda do día 27 de xuño de 2022 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) na modalidade de pago único relativo ao 3º trimestre (fracción) do exercicio 2022 (correspondente as liquidacions dos días de ocupación efectiva do 3º trimestre 2022). Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xullo e o 5 de setembro de 2022, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), na modalidade de pago único relativo ao 3º trimestre (3ª fracción ) do 2022. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de agosto de 2022, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de agosto. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
EXPOSICIÓN PÚBLICA DA CONTA XERAL CORRESPONDENTE AO EXERCICIO 2021
ADMINISTRACIÓN LOCAL — Municipal — Grove, O (Presupostos e cadros de persoal, 06/06/2022)

Informada favorablemente pola Comisión Especial de Contas, en sesión celebrada o día 31 de maio de 2022, a Conta Xeral do exercicio 2021, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este período de exposición, segundo o disposto no artigo 212 do R. D. Lex.2/2004 de 5 de marzo, antes de levala ao Pleno para a súa aprobación definitiva. O Grove, O ALCALDE Jose Antonio Cacabelos Rico (Documento asinado dixitalmente a marxe)
APROBACIÓN ORZAMENTO 2022
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 04/02/2022)

Aprobado inicialmente pola Xunta de Goberno da MIBM, na sesión do día 28 de xaneiro de 2022, o Orzamento Xeral para o exercicio 2022, en cumprimento do disposto no artigo 169.1 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse aos interesados na Intervención desta entidade, polo prazo de quince días hábiles, a contar dende o día seguinte ao da publicación do presente edicto no BOP, para que os interesados poidan examinalo e formular as reclamacións que consideren pertinentes ante a Xunta de Goberno desta Mancomunidade. A Presidenta. Asdo: Sandra González Álvarez. Documento firmado dixitalmente.
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 37/2022, MEDIANTE SUPLEMENTO DE CRÉDITO 6/2022
ADMINISTRACIÓN LOCAL — Municipal — Tui (Presupostos e cadros de persoal, 09/09/2022)

Aprobado inicialmente polo Pleno da corporación, en sesión ordinaria de data 2 de setembro de 2022, o Expediente de Modificación de Créditos nº 37/2022 – Suplemento de Crédito nº 6/2022, con cargo ao Remanente Líquido de Tesourería para gastos xerais, para financiar o suplemento de crédito na obra de Reforma e Ampliación Centro Municipal de Piragüismo Samuel Daniel Raul Armando Forcano Braña, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
DH. A36.81760, SOLICITUDE DE VERÓNICA LEOCADIA SEIJO VARELA DUN CAUDAL DE AUGA EN LAXE (SAN MARTIÑO), CONCELLO DE MORAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 30/12/2022)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Abundio Sores Ynzenga CAUDAL: 205,50 m3/ano DESTINO: rega e outros ORIXE: manancial na parc.278 do pol.19 do catastro de Moraña LUGAR: A Penagrande PARROQUIA: Laxe CONCELLO: Moraña A auga do manancial cáptase mediante tubo perforado e condúcese pola mesma finca uns 19 m ata lavadoiro existente na parcela con referencia catastral 6561310NH3166S0001UY. Do lavadoiro segue a depósito 1500 litros, na mesma parcela, de onde se bombea ás distintas tomas de auga existentes. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
O. D. PLENO EXTRAORDINARIO DO DÍA 22.12.2021
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/01/2022)

Sen prexuízo da asistencia telemática daqueles concelleiros e concelleiras que por embarazo, maternidade, paternidade ou enfermidade grave decidan a súa asistencia nesa condición (artigo 60.5. do Regulamento Orgánico Pleno), convócase sesión pública do Pleno da Corporación do Excmo. Concello de Vigo para a realización de sesión EXTRAORDINARIA, ás NOVE HORAS do día 22 de DECEMBRO. Se na primeira convocatoria non existira o quórum necesario, entenderíase convocada a sesión automaticamente á mesma hora dous días despois. ÚNICO.- Resolución de alegacións e aprobación definitiva do Orzamento do Concello para o ano 2022. Expte.72/142. (Rexistro Pleno 3201/1101). JRB/am Sinatura dixital Achoucha Slavev Anidos
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR DEPENDENCIA CORRESPONDENTE AO MES DE AGOSTO-2022
ADMINISTRACIÓN LOCAL — Municipal — Porriño, O (Recadación, 01/12/2022)

Pola Alcaldía do concello do Porriño aprobouse en data 21 de novembro de 2022 o decreto número 2022-2597 cuxa parte resolutiva di: “Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por dependencia correspondente ao mes de agosto e polo importe total 8.929,90 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais TERCEIRO.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
SUBVENCIÓNS TRAMITADAS E CONCEDIDAS POLO SERVIZO DE COOPERACION DENDE XUÑO A SETEMBRO
ADMINISTRACIÓN LOCAL — Provincial — Deputación Provincial (Subvencións e axudas, 19/09/2022)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 01 de xuño ata o 12 de setembro de 2022, tramitadas polo Servizo de Cooperación da Deputación de Pontevedra. Pontevedra, na data da sinatura electrónica O deputado delegado da Área de O Secretario Xeral, Cooperación Municipal, (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016) Marina Piñeiro Novo (Documento asinado dixitalmente á marxe)
APROBACIÓN INICIAL E EXPOSICIÓN PÚBLICA DA MODIFICACIÓN ORZAMENTARIA 23/2022
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 21/11/2022)

Por acordo do Pleno de data 10 de novembro de 2022 aprobouse inicialmente o expediente de modificación orzamentaria 23/2022, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O ALCALDE Asdo. Carlos Iglesias Cores
APROBACIÓN DEFINITIVA DA MODIFICACIÓN ORZAMENTARIA 89/2022 MEDIANTE SUPLEMENTO DE CRÉDITO 3/2022 FINANCIADO CON BAIXAS POR ANULACIÓN.
ADMINISTRACIÓN LOCAL — Municipal — Guarda, A (Presupostos e cadros de persoal, 07/11/2022)

Expediente: Modificación de crédito nº 89/2022 mediante suplemento de crédito nº 3/2022 (expediente administrativo nº 2594/2022). Trámite: Anuncio de aprobación definitiva. O Pleno do Concello, na sesión extraordinaria celebrada o día 30 de setembro de 2022, aprobou inicialmente o expediente de modificación de crédito nº 89/2022 mediante SUPLEMENTO DE CRÉDITO por un importe de 290.503,39 euros, financiado con baixas por anulación, co seguinte detalle por capítulos: Durante o período de exposición ao público (BOPPO nº 191 de 05/10/2022) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (R. D. Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. O Alcalde, Antonio Lomba Baz Documento asinado electronicamente á marxe
RELACIÓN PROVISIONAL DE PERSOAS ADMITIDAS E EXCLUÍDAS NO PROCESO DE SELECCIÓN DUNHA (1) PRAZA DE PERSOAL LABORAL FIXO, A XORNADA COMPLETA, OPERARIO DE OFICIOS VARIOS
ADMINISTRACIÓN LOCAL — Municipal — Mondariz-Balneario (Persoal, oposicións, 16/06/2022)

Expirado o prazo de presentación de solicitudes de admisión nas probas de selección, no marco do proceso de selección dunha (1) praza de persoal laboral fixo, a xornada completa, operario de oficios varios do Concello de Mondariz Balneario. Asimilada a Agrupación Profesional E, incluída na Oferta de Emprego Público do ano 2022, levado a cabo neste Concello, e examinada a documentación que a acompaña, e en uso das miñas atribucións, de conformidade co artigo 21.1. g), da Lei 7/1985, de 2 de abril, de Bases de Réxime Local, PRIMEIRO. Ó abeiro do establecido na Base 5ª do presente proceso de selección, aprobar a seguinte relación provisional de aspirantes admitidos/as e excluídos/as: SEGUNDO. Esta resolución publicarase no Boletín Oficial da Provincia, no taboleiro de edictos da Casa do concello e na páxina web www.mondarizbalneario.es.Tanto as persoas aspirantes excluídas como as omitidas, por non figurar nas relacións de admitidos, dispoñen dun prazo de dez días hábiles, contados a partir do seguinte ó da publicación desta resolución no Boletín Oficial da Provincia, para presentar as reclamacións oportunas ou emendar os defectos que motivasen a súa exclusión ou omisión. Se no prazo establecido non se emendan os defectos, serán definitivamente excluídas da realización das probas. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, no taboleiro de edictos da Casa do concello e na sede electrónica deste Concello www.mondarizbalneario.es.Mondariz Balneario, na data reflectida á marxe. O Alcalde. Siobhan Robert Luis Mundilla Daniels.
DELEGACIÓN DA CELEBRACIÓN DO MATRIMONIO CIVIL DE 28/05/2022 NA CONCELLEIRA Dª. MARÍA CANOSA OTERO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 16/05/2022)

Expediente núm.: 2439/2021 Resolución con número e data establecidos á marxe Procedemento: Celebración Matrimonios Civís Fago pública a resolución da Alcaldía que se transcribe Vista a solicitude para a celebración do matrimonio civil entre PHILIP RICHARD LUPASCU NICULINA e ION LUCIAN ZIDARU MARTIN DE LAS MULAS. Vista acomunicación do Xulgado de Paz de Vilaboa, na que achega os datos dos contraentes para a celebración do matrimonio civil segundo expediente tramitado no Rexistro Civil de Soutomaior rexistrado baixo o número 41/2021. Visto que achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre PHILIP RICHARD LUPASCU NICULINA e ION LUCIAN ZIDARU MARTIN DE LAS MULAS. SEGUNDO. Fixar a celebración do matrimonio para o día 28 de maio de 2022, ás 13:30 horas en Rectoral de Cobres, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai celebrar o matrimonio civil. CUARTO. Delegar na Concelleira María Canosa Otero a celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
APROBACIÓN DO PADRÓN DE AUGA 3º TRIMESTRE 2022
ADMINISTRACIÓN LOCAL — Municipal — Soutomaior (Recadación, 02/11/2022)

Aprobado por Resolución de Alcaldía núm.2022-0584 de data 11 de outubro de 2022 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 3º trimestre do ano 2022. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no perío do voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Soutomaior, a 13 de outubro de 2022.—O ALCALDE, Asdº: Gladys Victoria Manuel Rodrigo Martinez de Albornoz Berdullas.
EXPEDIENTE MODIFICACIÓN DE CRÉDITOS Nº 28/2022
ADMINISTRACIÓN LOCAL — Municipal — Moraña (Presupostos e cadros de persoal, 12/08/2022)

Aprobado inicialmente o expediente de modificación de créditos n.º 28/2022, por un importe de DOUSCENTOS TRINTA E CINCO MIL (235.000,00) euros, financiados con cargo ao remanente liquido de tesourería, por acordo do Pleno de data 04-08-2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://morana.sedelectronica. gal ]. Se transcorrido o devandito prazo non se presentaron alegacións, considerarase aprobado definitivamente o devandito acordo. Moraña, a 5 de agosto de 2022.-O Alcalde, José Cela Camiño.
BASES REGULADORAS DAS AUTORIZACIÓNS PARA A INSTALACIÓN DE POSTOS DE VENDA AMBULANTE OCASIONAL EN POSTOS DESMONTABLES CON MOTIVO DAS FESTIVIDADES RELIXIOSAS, EVENTOS CULTURAIS, DEPORTIVOS, BENÉFICOS, SOLIDARIOS E DE PRODUTOS ESTACIONAIS DE TEMPADA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/03/2022)

O concelleiro delegado da Área de Parques e Xardíns, Comercio, Distritos e Festas Especiais con data 03 de marzo de 2022 resolveu aprobar definitivamente as “Bases reguladoras das autorizacións para a instalación de postos de venda ambulante ocasional en postos desmontables con motivo das festividades relixiosas, eventos culturais, deportivos, benéficos, solidarios e de produtos estacionais de tempada”. A documentación está a disposición do público en xeral nas seguintes ligazóns: O que se fai público para xeral coñecemento, en cumprimento do disposto no apartado segundo da citada resolución do concelleiro delegado da Área de Parques e Xardíns, Comercio, Distritos e Festas Especiais do Concello de Vigo. Vigo, na data electrónica que figura na marxe, O concelleiro delegado de Parques, Xardíns, Comercio, Distritos e Festas Especias Ángel Rivas González
DELEGACIÓNS DA PRESIDENCIA EN ACTOS DE VODAS CIVÍS
ADMINISTRACIÓN LOCAL — Municipal — Bueu (Presupostos e cadros de persoal, 16/05/2022)

Expediente 3175/2021; 3303/2021; 3438/2021 Código SIA 1993134 Procedemento Solicitude para a celebración de Matrimonio Civil Asunto Autorización de vodas civís Unidade Xestora Secretaría Documento Anuncio da alcaldía Trámite Anuncio de delegacións da presidencia en actos de vodas civís Por resolucións da alcaldía núm.2022-0621 e 2022-0620 de data 03.05.22 e, 2022-0637 de data 05.05.22, vense de delegar as seguintes atribucións: Delegar a presidencia do acto da voda civil que se celebrará o día 14 de Maio de 2022 ás 12:00 h no concelleiro delegado de patrimonio D. Alberto Moital Cerviño. Delegar a presidencia do acto da voda civil que se celebrará o día 14 de Maio de 2022 ás 17:00 h no concelleiro delegado de deportes e saúde pública, D. Ricardo Verde Piñeiro. Delegar a presidencia do acto da voda civil que se celebrará o día 27 de Maio de 2022 ás 18:30 h no concelleiro delegado de patrimonio D. Alberto Moital Cerviño. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
OFERTA DE EMPREGO PÚBLICO PARA A ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Organismo Autónomo Terra de Sanxenxo (Oferta de emprego público, 27/05/2022)

Mediante Resolución da Presidencia deste Organismo Autónomo Terra de Sanxenxo de data 23 de maio de 2022 aprobouse a Oferta de Emprego Público para a estabilización de emprego temporal, que cumpre as previsións da Lei 20/2021, de 28 de decembro, de medidas urxentes para a redución da temporalidade no emprego público, correspondente as prazas que a continuación se apuntan: No ano 2019 o OA Terra de Sanxenxo aprobou a Oferta de emprego Público que contemplaba prazas de estabilización e consolidación de emprego, prazas as cales quedan excluídas de dita oferta e pasarán a incluírse na Oferta extraordinaria de estabilización de emprego do ano 2022. En cumprimento do artigo 91 da Lei 7/1985, de 2 de abril, da Lei Reguladora das Bases de Réxime Local e o artigo 70.2 do texto refundido da Lei do Estatuto Básico do Empregado Público aprobado por Real Decreto Lexislativo 5/2015, de 30 de outubro, publícase a Oferta de Emprego Público para a estabilización de emprego temporal do OA Terra de Sanxenxo, no Boletín Oficial da Provincia de Pontevedra e no Diario Oficial de Galicia. Contra o acordo indicado, que pon fin á vía administrativa, pode interpor alternativamente ou recurso de reposición potestativo ante a Presidencia, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, no prazo de dous meses, a contar desde o día seguinte a publicación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo. Todo iso sen prexuízo de que os interesados poidan interpor calquera outro recurso que puidesen estimar máis conveniente ao seu dereito.
MATRÍCULAS DE VEHÍCULOS PARA TRATAMIENTO COMO RESIDUO SÓLIDO URBANO
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 20/07/2022)

Pola presente notifícase as persoas que se relacionan, que estase a tramitar nas dependencias municipais a declaración de vehículos como residuos sólidos urbanos, O que se lles notifica mediante a presente publicación, ó abeiro do disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas, significándolle ós interesados que dispoñen de quince días para retirar o vehículo, en caso contrario declararase como residuo sólido urbano e procederase o seu alleamento continuándose co expediente para o cobro dos gastos xerados. O ALCALDE Asdo. Juan A. González Pérez (asinado electrónicamente) BOLETÍN OFICIAL DA PROVINCIA DE PONTEVEDRA.
APROBACIÓN DEFINITIVA MODIFICACIÓN DE CRÉDITO 1/ 2022
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 17/03/2022)

Expediente: nº 5/2022 de modificación de crédito n.º 1/2022 mediante crédito extraordinario financiado con cargo a remanente líquido de tesourería para gastos xerais. Trámite: Anuncio de aprobación definitiva. O Pleno desta Entidade Local, en sesión extraordinaria celebrada o día 26/01/2022, aprobou inicialmente o expte. nº 5/2022 de crédito extraordinario, por un importe de 105.000,00 €. Trala publicación do anuncio de aprobación inicial mediante a inserción no BOPPO nº 29 de 11/02/2022, e durante o período de exposición ao público, non se presentou ningunha reclamación. De conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 do Real Decreto 500/1990, do 20 de abril, fanse públicos os importes por capítulos do orzamento xeral para 2022 incluindo todos os expedientes administrativos de modificación de crédito aprobados ata esta data no ano 2022 e, tamén, o expediente antes citado, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público ós efectos oportunos. En Camposancos, O PRESIDENTE EN FUNCIÓNS Victoria Aurora Garcia Monco Rebollada Documento asinado electronicamente á marxe.
CONVOCATORIA PARA ELECCIÓN DE XUÍZ DE PAZ TITULAR
ADMINISTRACIÓN LOCAL — Municipal — Portas (Convocatorias Xuíz de Paz, 30/03/2022)

Que recibida comunicación do Tribunal Superior de Xustiza de Galicia, para inicio de expediente de elección de Xuíz de Paz titular, por cumprimento do mandato do actual. Que corresponde ao Pleno do Concello elixir as persoas para ser nomeadas Xuíz de Paz deste Municipio, de conformidade ao que dispoñen os artigos 101 e 102 da Lei Orgánica 6/1985, de 1 de xullo, do Poder Xudicial e artigo 4 e 5.1 do Regulamento 3/1995, de 7 de xuño, dos Xuíces de Paz. Que se abre un prazo de quince días hábiles, a contar dende o día seguinte á publicación deste anuncio no Boletín Oficial da Provincia, para que as persoas que estean interesadas, e reúnan as condicións legais solicíteno por escrito dirixido a esta Alcaldía. As solicitudes presentaranse no Rexistro de entrada deste Concello ou ben mediante o procedemento que regula o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. O modelo de instancia atópase a disposición dos interesados nas dependencias municipais ou na sede electrónica deste Concello: https://portas.sedelectronica. gal Que na Secretaría do Concello pode ser examinado o expediente e solicitar a información que se precise ao respecto. Que en caso de non presentarse solicitudes, o Pleno da Corporación elixirá libremente, de acordo co previsto no artigo 101.1 da Lei Orgánica 6/1985, de 1 de xullo, do Poder Xudicial e o artigo 4 e 6 do Regulamento 3/1995, de 7 de xuño, dos Xuíces de Paz, comunicando o Acordo ao Xulgado de Primeira Instancia do partido. O que se publica para xeral coñecemento. DOCUMENTO ASINADO ELECTRONICAMENTE
DELEGACIÓN DE FUNCIÓNS DA ALCALDÍA NO 2º TENENTE DE ALCALDE
ADMINISTRACIÓN LOCAL — Municipal — Oia (Outros documentos, notificacións e informacións públicas, 06/07/2022)

Polo presente faise público que por decreto de 28/06/2022, a Alcaldía-Presidencia do concello de Oia ditou resolución de DELEGACIÓN DE FUNCIÓNS DA ALCALDÍA NO 2º TENENTE DE ALCALDE, co seguinte detalle: ASUNTO: Delegación de funcións da Alcaldía. Considerando que o artigo 47.1 e 2 do ROF sinala que corresponde aos Tenentes de Alcalde, en canto tales, substituír na totalidade das súas funcións, e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a éste para o exercicio das súas atribucións. Tendo en conta que a Alcaldesa de Oia, Cristina Correa Pombal non poderá firmar a partir do día 01 de xullo de 2022 por ingreso hospitalario para próxima maternidade. Considerando que aínda que a orde de substitución da Alcaldía polos tenentes de alcalde, de acordo co decreto 313/2019 de 17/06/2019, é a que sigue: 1º Tenente de Alcalde: D. Augusto Lomba Lorenzo.2º Tenente de Alcalde: DªSonia Elizabeth Aizpea Jodra Delcor.3º Tenente de Alcalde: D. Francisco Giráldez González. Non obstante, por R. E. n.º 1593/2022 de 28/06/2022, D. Augusto Lomba ten manifestado a imposibilidade de aceptar a delegación das funcións da Alcaldía, por motivos de traballo, De conformidade co establecido nos artigos 47.2 e 44.1 e 2 do ROF, esta Alcaldía-Presidencia PRIMEIRO: Delegar en DªSonia Elizabeth Aizpea Jodra Delcor, 2ª Tenente de Alcalde, tódalas competencias e funcións que ten atribuídas esta Alcaldía, para que poida substituíla durante o tempo en que a titular permaneza en situación de baixa por maternidade. SEGUNDO: Esta delegación de competencias surtirá efectos a partir das 00:00 horas do día 01 de xullo de 2022, sen perxuicio de que se envíe ao BOP para a súa publicación. TERCEIRO: A presente resolución publicarase no BOP, darase conta ó Pleno na primeira sesión ordinaria que celebre, e notificarase á concelleira interesada. En Oia, a 28 de xuño de 2022 A Alcaldesa Asdo Angel Ventura Luna Michinel Juncadella *Asdo dixitalmente á marxe
NOTIFICACIÓN DO 4 DE OUTUBRO DE 2022 DE PROCEDEMENTO DE ORDE DE EXECUCIÓN RELATIVO Á XESTIÓN DA BIOMASA.
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 25/10/2022)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. En virtude do que antecede, comunícaselle que nas referidas parcelas incúmprese o establecido no artigo 21 da Lei 3/2007. Polo tanto dispón dun prazo máximo de 15 días naturais para o cumprimento voluntario para xestionar a biomasa na parcela citada, que se iniciará o día seguinte ao da recepción desta notificación. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Ponte Caldelas,4 de outubro de 2022. Alcalde-Presidente do Concello de Ponte Caldelas, Drina Linuesa Mandin.
EXPOSICIÓN PÚBLICA DA PROPOSTA DE ESTRUTURA DE COSTES PARA A XESTIÓN, EN RÉXIME DE CONCESIÓN, DO SERVIZO DO CICLO INTEGRAL DA AUGA DO CONCELLO DE SANXENXO
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 03/02/2022)

O 26 de xaneiro de 2022, a alcaldía-presidencia adoptou o seguinte acordo: Dentro do ámbito da delegación outorgada polo Pleno da Corporación á alcaldía para poder realizar todos os trámites atribuidos ao órgano de contratación polo artigo 9.7. RD 55/2017, de 03 de febreiro, que desenvolve a Lei 2/2015, de 30 de marzo, de desindexación da economía española, respecto do trámite previo á contratación da concesión do ciclo integral da auga do Concello de Sanxenxo, procedeuse a solicitar a oito operadores económicos do sector a remisión da súa estrutura de costes, dos que cinco atenderon á solicitude efectuada e, posteriormente a consultora PW ADVISORY & CAPITAL SERVICES SL, á vista da documentación presentada polos cinco operadores económicos, realizou unha proposta de estrutura de costes. A Comisión Informativa de Asuntos Xerais, na sesión ordinaria do día 25 de xaneiro de 2022, en relación ao expediente de referencia EXPTE.2021004405 “SERVIZO DO CICLO INTEGRAL DA AUGA DO CONCELLO DE SANXENXO”: ditaminou favorablemente, por maioría absoluta, a proposta de resolución e, en consecuencia, propoñendo á alcaldía-presidencia a aprobación de dar por elaborada proposta de estrutura de costes para a xestión, en réxime de concesión, do servizo do ciclo integral da auga do concello de Sanxenxo presentada no rexistro de entrada do Concello co nº 2021-E-RE-851. Cumpridos os trámites anteriores, esta alcaldía, dentro do ámbito da delegación outorgada polo Pleno da Corporación, resolve: 1º) Dar por elaborada a proposta de estrutura de costes para a xestión, en réxime de concesión, do servizo do ciclo integral da auga do concello de Sanxenxo presentada no rexistro de entrada do Concello co nº 2021-E-RE-851.2º) Expoñer publicamente esta proposta de estrutura de costes para a xestión, en réxime de concesión, do servizo do ciclo integral da auga do Concello de Sanxenxo, por un prazo de vinte días no Boletín Oficial da Provincia (BOPPO) e no taboleiro de anuncios da Sede electrónica do Concello de Sanxenxo.””————— O que se publica para xeral coñecemento, para que os interesados poidan presentar as alegacións que consideren oportunas, no prazo de vinte días, dende a última publicación deste anuncio, xa ben sexa no BOPPO, na sede elctrónica ou no perfil do contratante. Pódese consultar o documento que se expón (proposta de estrutura de costes para a xestión, en réxime de concesión, do servizo do ciclo integral da auga do concello de Sanxenxo) no taboleiro de anuncios na sede electrónica do concello de Sanxenxo (https://concellodesanxenxo.sedeelectronica. gal ) e no perfil do contratante do Concello de Sanxenxo, mediante a Plataforma de Contratción do Sector Público DOCUMENTO ASINADO ELECTRONICAMENTE. O ALCALDE-PRESIDENTE
R. P DELEGANDO COMPETENCIAS DO DEPUTADO SANTOS HÉCTOR RODRÍGUEZ NO DEPUTADO CARLOS LÓPEZ FONT–VACACIÓNS 4-13 XULLO 2022
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/07/2022)

A Presidencia, en uso das facu ltades que lle confire a normativa local vixente, dita a seguinte Dada conta que o deputado provincial D. Fredy Alexander Caperochipi Griffiths vai a estar ausente por vacacións durante os días 4 ó 13 de xullo de 2022, ambos inclusive, Resultando que mediante Resolucións Presidenciais de 15 de xullo (Rex. núm.2019012988) e 1 de agosto de 2019 (Rex. núm.2019014186) modificada esta última por Resolución de 27 de setembro de 2021, delegáronse as competencias en materia de COOPERACIÓN CÓS CONCELLOS e ASISTENCIA INTERMUNICIPAL (SAIM): Cooperación cós Concellos, Fondo local (Plan Concellos), Plans e Convenios de cooperación, Servizo de asistencia técnica a municipios e formación en D. Fredy Alexander Caperochipi Griffiths. Resultando que como consecuencia de dito motivo procede que por esta Presidencia se recuperen as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro.1.—Avocar as competencias que D. Fredy Alexander Caperochipi Griffiths ostenta, polo motivo da ausencia antes exposta.2.—Delegar durante os días 4 ó 13 de xullo de 2022, ambos inclusive, as citadas competencias no deputado, D. Everildo Andres Oscar Anivarro Poll.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, D. Fredy Alexander Caperochipi Griffiths.4.—Esta Resolución surtirá efectos dende o día 4 de xullo de 2022, sen prexuízo da súa integra publicación no BOPPO e na páxina web. Asinada dixitalmente na data que figura á marxe D. Fredy Alexander Caperochipi Griffiths.- D. Everildo Andres Oscar Anivarro Poll.- A todo o persoal desta Deputación (correo electrónico).- Gabinete Presidencia.- Páxina web.- Exemplar BOPPO.- Expediente Secretaría Xeral.-
APROBACIÓN DEFINITIVA REGULAMENTO CERIMONIAS CIVÍS
ADMINISTRACIÓN LOCAL — Municipal — Vila de Cruces (Ordenanzas e Regulamentos, 06/04/2022)

Disposición final.— O presente Regulamento será obxecto de enteira publicación no Boletín Oficial de Pontevedra e entrará en vigor unha vez publicado e transcurrido o prazo establecido no artigo 65.2 da Lei de Bases de Réxime Local.
TAXA SAF FEBREIRO 2022
ADMINISTRACIÓN LOCAL — Municipal — Estrada, A (Recadación, 06/04/2022)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 30/3/22 ao 30/5/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
APROBACIÓN INICIAL E EXPOSICIÓN PÚBLICA DO ORZAMENTO MUNICIPAL
ADMINISTRACIÓN LOCAL — Municipal — Portas (Presupostos e cadros de persoal, 05/04/2022)

Aprobado inicialmente polo Pleno do Concello, na sesión ordinaria do día 25-03-2022, o orzamento xeral, as bases de execución, o cadro de persoal funcionario e laboral para o exercicio económico de 2022, de acordo co previsto no artigo 169 do texto refundido da Lei reguladora das facendas locais, aprobado polo Real Decreto Lexislativo 2/2004, do 5 de marzo, e no artigo 20 do Real Decreto 500//1990, do 20 de abril, exponse ao público o expediente e a documentación preceptiva na secretaría deste concello, por prazo de quince días hábiles, contados a partir do seguinte ao da publicación do presente edicto no boletín oficial da provincia, co fin de que durante o mesmo poidan formularse as reclamacións e alegacións que se consideren oportunas. Conforme ao acordo adoptado, o orzamento considerarase definitivamente aprobado si non se presentan reclamacións. Portas, 28 de marzo de 2022 O ALCALDE Ricardo Martínez Chantada DOCUMENTO ASINADO ELECTRONICAMENTE
DELEGACIÓN DAS FUNCIÓNS DA ALCALDÍA NO SEGUNDO TENENTE DE ALCALDE D. SANTIAGO M. MEIS OTERO
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 06/04/2022)

Publicación da delegación das funcións da Alcaldía debido á ausencia do alcalde do Concello do Grove Ante a ausencia do alcalde o día 29.03.2022 (de 13:00 a 14:00 h) e visto o establecido nos artigos 23.3 da Lei 7/1985, de 2 de abril, reguladora das bases do réxime local e os artigos 44 e 47 do Regulamento de organización, funcionamento e réxime xurídico das entidades locais; faise público para xeral coñecemento, a substitución no segundo tenente de alcalde, Santiago M. Meis Otero, para o desempeño das funcións propias do cargo; acordada mediante os decretos núm.2022-0216 e 2022-0221. O alcalde Jose A. Cacabelos Rico Documento asinado electronicamente
DH. W36.82885 SIEBRAMED, S. L., SOLICITUDE DE AUTORIZACIÓN DE OBRAS NO LUGAR DE MIDE, PARROQUIA DE OIA (SAN MIGUEL), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 13/04/2022)

As obras solicitadas consisten na construción de vivenda unifamiliar de dúas plantas e 479 m2 de superficie total construída, con cimentación e estrutura de formigón, cuberta plana, piscina de vaso de formigón, muros de contención, peche de lindes e máis actuacións de urbanización da parcela de referencia catastral 54057A154002710000BI, en zona de policía e a unha distancia de 14,24 m do leito dun regato innominado (IDCURSO=950140070759), no camiño Mide, parroquia de San Miguel de Oia, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)